
Sangparakitten. 

Psephotus haematonotus 

Psephotus (græsk) betyder »med noget indlagt«, d. v. s. med varierede 
farver, haematonotus = blodrod ryg, altså hannens livligt røde under¬ 
ryg. 

NOMENKLATUR: Platycercus haematonotus Gould. P. Z. S. 1837 p. 
151. Nanodes hæmatonotus Mitch. 1845. Psephotus hæmatonotus Gould 
1845. Euphemia hcemalonota Schleg. 1864. Euphema hæmatonota 
Schleg. 1864. Platycercus hæmatorrhous Rchnw. 1881. Psephotus hae- 
matononotus Salv. 1891. 

TYPEBESKRIVELSE: Psephotus minder i type lidt om Platycercus, 
men Sangparakitten er noget mindre, forholdet er omtrent 300-275, 
meget harmonisk hoved med fint afstemt næb uden næbtand. Der er 
stor forskel mellem kønnene. Halen er tegllagt med næsten lige af¬ 
trapning. Der er 7 underarter under Psephotus. 

FARVEBESKRIVELSE: <J Hoved smaragdgrøn med et blåligt skær, 
kroppens overside og vingedækfjer er grågrønne, underryg lysende 
blodrød, overhaledækfjer og bryst lysegrønne, flanker og underhale- 
dækfjer lysegule, vingefjerene med en gul plet og med en blå vinge¬ 
rand, svingfjerene sorte med mørkeblå yderfaner, undervingedækfjer 
mørkeblå, midterste halefjer grønne, de øvrige udefter blålige, mør¬ 
kest mod spidsen, men den yderste spids er alligevel næsten hvid. Iris 
brun, næbbet hornbrunt, ben gråbrune. 

$: Mindre farvestrålende. Oversiden er olivengrøn, hver fjer er svagt 
kantet med en mørkere farve. Vingedækfjerene grønlige, strube og ho¬ 
vedsider gulgrønne, underryggen grøn, underside grågrøn, underhale- 
dækfjer gråhvide. Iris brun, næb og ben hombrune. 

LÆNGDE: 275 mm, vinge 127 mm, hale 142 mm. 

UDBREDELSE: Sydvest Queensland, det inderste område af Ny Syd 
Wales, den sydøstlige del af Syd-Australien og noget af Victoria. 

I NATUREN forekommer fuglen over et meget stort område hvor der 
er åbent land - og fuglen opholder sig fortrinsvis på jorden og de fle¬ 
ste steder er det en såre almindelig fugl, der i græsser og lave planter 
søger sin føde i frø og insekter. 

I yngletiden holder fuglene sammen parvis, og flere flokke, gamle og 
ungerne, slår sig efter yngletiden sammen i store flokke, og de holder 
sammen vinteren over. 

Den lever hvor kun få træer er tilbage, og disse gamle træer er som 
regel fyldte med hulheder og det giver mange muligheder for redefor¬ 
hold, men deres redebygning er ikke særlig kunstfærdig - de lægger 
4-6 kuglerunde æg, hvide og glatte. Yngletiden falder, som hos de fleste 
australske fugle i efterårsmånederne (september-december). 

Der hersker nogen uenighed om rugetidens længde, den angives fra 
19-24 dage alt efter hvor fast 9 ligger i de første par dage. 

Gennem nogle år i 60’erne var sangparakitten langt nede, det var nogle 
usle små glansløse eksemplarer man mødte næsten overalt og interes¬ 
sen for denne dejlige fugl var kun ringe - for nu var det de nærståen¬ 
de græsparakitter, der var i focus - sig så ikke, at der både er mode 
og sport i vores hobby. 



Mange af disse Neophema-arter kom desværre på forkerte hænder og 
mange stammer blev totalt ødelagt. Utallige diskussioner har jeg haft 
på skuer både herhjemme og i udlandet, fordi jeg ikke ville præmiere 
de urene, for små, glansløse og ødelagte fugle, blot fordi at nu var de 
»in«. 

Så dukkede i Nyborg en virkelig god stamme sangparakitter op - de 
var store og velfarvede, underryggens farve var virkelig lysende rød 
og ikke brun - kuldene af unger var pæne og altid ens udviklede, stør¬ 
relsen på fuglene var tilfredsstillende, de var typiske og livskraftige - 
og de mødte på skuet år efter år. 

Også andre steder skete en heldig udvikling af kvaliteten hos den her¬ 
lige lille parakit, der i sig stort set har alt hvad man kan ønske sig. 

Når den er som den skal være, er dens farver smukke og som navnet 
siger »med varieret farvepragt« - gul - grøn - blå - rød og sort. 

Fuglen skriger aldrig og gnaver ikke, den er ikke kost vanskelig, er liv¬ 
lig og som regel ynglevillig - man kan straks med sikkerhed afgøre, 
om det er et rigtigt par, man har siddende - og denne afvigelse viser 
sig hos ungerne allerede i kassen, hvor den røde underryg afslører han¬ 
nerne, fordi vingerne endnu ikke er trukket op over underryggen. 
Parrene holder troligt sammen, er kærlige og »nusser« hinanden lige¬ 
som <5 stadig mader sin partner både før og under yngleperioden - da 
bliver 9 fast på reden, kun en enkelt gang i døgnet vil man se hende 
ude for at gøre sig ren, men det varer kun ganske kort, så er hun at¬ 
ter i redekassen. 

En sådan redekasse i kvadrat 22-25 cm, ca. 40 cm høj og med et rede¬ 
hul på 1-1 Vi cm - det må nøje overvåges, at rede- eller flyvehullet ikke 
* bliver for lille, for medens de fleste andre parakitter og papegøjer selv 

gnaver hullet større, hvis det er for trangt - så sker det ikke med sang- 
parakitten - den nægter at gå i rede og klatter æggene. 

Ungerne bliver i reden ca. 30 dage, men eftermades som regel af <$ 
endnu i 2-3 uger, det varierer noget, men hvis hunnen atter gør tegn 
til et nyt kuld, så flytter S sin »made-aktivitet« til hende, og det sker 
da, at de tiggende unger brutalt bliver jaget bort, man må da være 
opmærksom på dette forhold og skride ind og flytte ungerne. 

Man kan også regulere noget ved det, hvis man indskrænker proteinen 
i det foder, ungerne er madet op med, altså ægget, så æglægningen hos 
hunnen ikke stimuleres så meget, det kan let lade sig gøre at få 2 
pæne kuld unger årligt - jeg ved det ofte bliver til 3 - og det kan gå 
godt, men jeg holder nu på, at 2 er det ideelle. 

Som regel yngler sangparakitteme det første år, men der er jeg også 
»gammeldaws«, jeg mener ikke en hunfugl, som ikke selv er fuldt ud¬ 
viklet, kan give tilfredsstillende unger. Kuldene bliver små - befrugt¬ 
ningen sløj og livskraften hos ungerne ringe. Derfor vent til hun er 2 
år, det lønner sig. 

Som det gerne skulle fremgå af denne artikel, er sangparakitlen en af 
de letteste fugle at begynde med, og den er da også nu som regel til at 
købe hele året, da vi heldigvis er selvforsynede med den. 

Jeg ser naturligvis bort fra de mere sjældne end kønne mutationer, 
der er dukket op for en 30-40 år siden, og som stadig holdes i ret høje 
priser - men dette forhold vil jeg slet ikke omtale. 

Mine sangparakitter får parakitblanding + kanarie, hirsesorter og 
, græsfrø - umodent i perioden mælkebøttefrø samt stolthendrik og fug¬ 

legræs. 

På et uheldigt tidspunkt i år fløj min sangparakithan ud - i en kurv 
på nettet havde jeg anbragt mælkebøttehoveder - og det var lækkerier 
- noget faldt på jorden, hvor fuglene dog som regel hentede det, men 
noget faldt også udenfor, og det trak spurve og grønirisk til, de under¬ 
gravede nettet og sangparakitten smuttede ud. Hunnen kaldte ustand- 

seligt på sin mage, og i flere dage opholdt den sig her i haven. 

Så satte jeg 9 i et lille bur, anbragte det i et større bur med faldlem 
med en sort sytråd, for at gøre det rigtigt, satte jeg en lang pind fra 
9 s lille bur, gennem den åbne faldlem (selvfølgelig helt nede ved tvær¬ 
ribben), og denne pind ragede ca. 94 meter ud; hos 9 gav jeg masser 
af frø, og kort efter landede <} på den lange pind - gik gennem den 
åbne lem ind til foderet, og så klappede fælden. 

Men også her skal man have tålmodighed - hvis man ikke giver sig 
tid til fuglen er kommet helt ind i buret, men lader lemmen falde for 
tidligt så den når at smutte ud, så kan eksperimentet næppe gentages. 
Jeg har fanget mange fugle netop på den måde - andre har jeg kunnet 
kalde til mig, selv om de var brudt ud, og en enkelt har jeg, da den 
havde sat sig til nattero, sprøjtet med vand så den ikke kunne flyve 
og derefter fanget den. Men der skal være ro omkring indfangningen, 
hvis der står en hel flok velmenende men hujende tilskuere, så kan 
man godt opgive forsøget på at fange fuglen. 

Heller ikke stiger, der rejses op i træer, tror jeg på, det jager blot fug 
len bort, og en skræmt fugl tager ikke kending af den vej den viger, 
og finder næppe tilbage - hvis ikke andre fugle kalder den hjem. 

A-M. 


Bladfuglene III 

Selv om det må indrømmes, at efterhånden som de sædvanlige ud¬ 
skibningskanaler bliver stoppet, så var det nok tilrådeligt at rette blik¬ 
ket mod nye veje, og der tyder et og andet på, at Indien vil komme ind 
i billedet, og dertil kommer, at langt færre fuglevenner viger idag til¬ 
bage for at påtage sig pasningen af insektædende fugle. I de følgende 
fa rvebesk ri velser af resten af bladfuglene er der så små afvigelser og 
forskelle mellem de 11 navngivne underarter af Chloropsis cochin- 
chinensis , at det kun bliver gentagelse af beskrivelsen fra race til race 
- og derfor går vi i det følgende let hen over afvigelsesbeskrivelsen. 
Gennem det anførte ved man, at der findes flere racer, og når man så 
måske kender udbredelsesområdet og her anfører første beskrivelsen, 
kan enhver, som ønsker at studere videre, finde gode og interessante 
muligheder. 

9. BLÅVINGET BLADFUGL. 

Chloropsis cochinchinensis cochinchinensis Gm. 1788. 

Turdus cochinchinensis Gmelin 1788. Syst. Nature I p. 825. Cochinchina. 
Beskrivelse: Yderbræmmen på håndsvingfjerene er dybblå hos begge 
køn. Øjenring gul. Skulderfjerene er også blåkantede. Undersiden og 
masken gul, kun <3 er prydet med en mørk hagesmæk. 

180 mm; ret almindelig i udbredelsesområdet. 

Udbredelse: Sydlige Indochina og sydøstlige Thailand. 

10. TONKIN BLADFUGL. 

Chloropsis cochinchinensis kinneari Hall & Deignan 1956. 

Chloropsis cochinchinensis kinneari Hall & Deignan 1956. Bull. Brit. 
Orn. Cl. 76 p. 96. Bao-Ha, Tonkin. 

Beskrivelse: Begge køn synes mørkere, især er undersiden mere grøn¬ 
lig i det gule, medens masken stadig er gyldengul. Hagetegningen hos 
<$ synes at være større til siderne. 

170-180 mm. Ikke talrig, men antallet er uhyre svært at kontrollere. 
Udbredelse: Nordlige Indochina samt den nordligste del af højdedraget 
i Thailand. 

11. BURMESISK BLADFUGL. 

Chloropsis cochinchinensis chlorocephala (Walden) 1871. 

Phyllornis cochinchinensis (Lath.) apud. Blyth Cat. p. 213 Aust. J. A. S. 
B. XXXIX pt. II p. 270. Phyllornis chlorocephalus Walden A. M. N. H. 
(4) VII p. 241 (1871). Chloropsis chlorocephala (Wald.) Sharpe Cat. B. 
M. VI p. 28. 

Beskrivelse: Ligner icterocephala, Malabar- eller Gulhovedet Bladfugl, 
men afviger dog tydeligt ved at have panden, issen og området lige om¬ 
kring strubetegningen ren gul; det gulgrønne på oversiden af hovedet 
og over øjet samt øreområdet er næsten borte, således at Gulhovedet 
Bladfugl måske næsten passede allerbedst på denne underart, men det 
bedste kendetegn er dog for begge køn den tydeligt blåfarvede hale. 
175 mm. Ret almindelig flere steder. 

Udbredelse: Assam, Burma og Vest-Thailand fra Isthmus til Kra. 

12. SIAMESISK BLADFUGL. 

Chloropsis cochinchinensis seri-thæi Deignan 1946. 

Chloropsis cochinchinensis seri-thcei Deignan 1946. Smiths Misc. Coll. 
106, (12) p. 1. Ban-Tha-Lo. Sydvestlige del af Surat Thani, Peninsula, 
Siam. 

Beskrivelse: <J Undersiden ganske mørk, d.v.s. lysegrøn, og kun områ¬ 
det lige omkring hagetegningen og kroområdet er gult, kun de yderste 
halefjer er blå-bræmmede, og i den mørke hageplet skinner under øjet 
den lysende blå lille streg. Øjet mørkt. 

9 som <5, men den mangler hagetegningen. 

175-180 mm. Ikke særlig talrig. 

Udbredelse: Peninsula Thailand (fra Isthmus til Kra). 

13. MOLUK-BLADFUGL. 

Chloropsis cochinchinensis moluccensis (J. E. Gray) 1832. 

Phyllornis moluccensis J. E. Gray 1832. Zool. Misc. p. 33. Malacca. 
Beskrivelse: 6 lysgrøn, lysest på undersiden. Hov.ed gult; kind og stru¬ 
be sort. Vinger blå. I den sorte strubeplet ses tydeligt lysende blå skæg¬ 
striber. Næb sort, ben gråblå. 

$ i farver som <J, men mangler den sorte strubeplet. 


165-175 mm. Sjælden. 

Udbredelse: Malay, Pattani, Yala, Narathiwat samt Thailand. 

14. GULHOVEDET- eller MALABAR BLADFUGL. 

Chloropsis cochinchinensis icterocephala Lesson 1840. 

Phyllornis icterocephala Lesson 1840. Rev. Zool. p. 164. Palembang, Su* 
matra. Based on malabaricus, Temminck 1830. PI. Col. pi. 512. 
Beskrivelse: S dyb græsgrøn, pande og isse guldgul, svagt tonet i 
grønt. Hovedsider og øjenområder gulgrønne; hage og strube sort; den 
nærmeste rand omkring hageplet lysegul. Vingebånd og svingfjer blå. 
Næb sort, løb gråblå. 

9 som <J, men mangler som regel hageplet. 

200 mm. Forekommer almindeligt i løsere skovområder. 

Udbredelse: Sumatra, Ceylon, Syd- og Mellem-Indien. 

Den var 1973 udstillet på Stavanger Burf ugel forenings udstilling i Norge 

15. NATUNA BLADFUGL. 

Chloropsis cochinchinensis natuensis Chasen 1938. 

Chloropsis cochinchinensis natuensis Chasen 1938. Om. Monatsber. 46 
p. 7. Bunguran øen og det nordlige ormåde af øen Natuna. 

Beskrivelse: Ligner stort set nr. 14, Malabar Bladfugl, men er en del 
mindre. 165-180 mm. 

Udbredelse: Natuna øen. 

16. BILLITON BLADFUGL. 

Chloropsis cochinchinensis billitornis Chasen 1937. 

Chloropsis cochinchinensis billitornis Chasen 1937. Treubia 16 (2) p. 
225. Billiton øen. 

Beskrivelse: S næsten helt grøn hale og kun svagt bræmmede vinge- 
fjcr. 

Er ret ukendt og har næppe været her i landet. 

Udbredelse: Kun kendt fra øen Billiton. 

17. BORNEO GRØNVINGET BLADFUGL. 

Chloropsis cochinchinensis viridinucha (Sharpe) 1877. 

Chloropsis viridinucha Sharpe 1877. Ibis p. 15. Bintulu og Tagora, Sara* 
wak. 

Beskrivelse: S blågrøn på oversiden, undersiden lysere; vinger og hale 
nærmest blågrønne med en stor silkeblå skulderplet; hovedsider, hals 
og kroområde gulgrønne; hageplet sort med lysende blå skægstribe. 

9 strube blålig; isse, nakke og bryst gulgrønne. 

165-185 mm. Forekommer meget sporadisk. 

Udbredelse: Nordlige Bomeo. 

18. SORTHALSET BLADFUGL. 

Chloropsis cochinchinensis nigricollis Vieillot 1818. 

Philemon nigricollis Vieillot 1818. Nov. Diet. Hist. Nat. nouv. Ed. 27, p. 
431. India & Cochinchina = Java. 

Beskrivelse: Adskiller sig fra alle de øvrige ved at have et stort hage¬ 
felt, således at det kunne minde om et halsbånd. 

9 svagt eller intet hagefelt. 

180 mm. Sjælden. 

Udbredelse: Java. 

19. JERDONS BLADFUGL. 

Chloropsis cochinchinensis jerdoni (Blyth) 1844. 

Phyllornis jerdoni Blyth 1844. Joum. Asiat. Soc. Bengal 13 p. 392. Cen¬ 
tral Indien. 

Beskrivelse: $ overside grøn, skægstribe stærk purpurblå; kind, strube 
og hage sort. Pande isse og en linie bag det sorte felt gulgrønt, mindre 
vingedækfjer meget lyst malachite-grønne; vingefjer og halefjer er helt 
grønne. 

9 hagepletten er her blågrøn og kindstriben lys blågrøn. Iris brun. 
Næb sort, ben blågrå. 

170 mm. Rede mere end 20 fod over jorden, bygget af plantedele og 
dun. Der lægges 2 æg, hvide med sortbrune pletter. 

Udbredelse: Peninsular India, sydlig Barodoi og Mednapore samt Cey¬ 
lon. 

20. GULPANDET BLADFUGL 

Chloropsis aurifrons aurifrons Temminck 1829 

Phyllornis aurifrons Temminck 1829. PI. Col. livr. 81 pi. 484. »Suma- 
ira«. Restrictet to India. Cachar by Baker, Buil. Brit. Om. Cl. 41, 1920 

p. 8. 

Beskrivelse: <J Pandeplet gyldenorange, strubeplet lysende blå, bag 
denne en sort krans, der atter gradvis afsluttes med orange og klart 
gule kranse; baghals og isse samt ryg er mørkegrønne; vingernes sving¬ 
fjer og halefjerene sortkantede; underside gulgrøn. Øje rødbrunt og 
ben blågrå, næb sort. 

9 mangler det orange bånd omkring den sorte strubeplet. 

Fuglen er således den mest farvestrålende af bladfuglene. 

Ca. 180 mm. Den er uhyre almindelig, men skjules let, hvor den ophol¬ 
der sig i de store, bladrige træer, hvor deres insektjagt foregår. Fore¬ 
kommer enten alene eller parvis. 

Udbredelse: Himalaya og nordøst Indien, Assam og Burma. 

21. DAVIDSONS BLADFUGL. 

Chloropsis aurifrons frontalis Pelzeln 1856. 

Phyllornis frontalis Pelzeln 1856. Akad. Wiss. Wien Math. Nat. Classe 20 
p. 157, pi. 2 fig. 1. Goa. Chloropsis aurifrons davidsoni Stuart. India 
Baker 1920. Buil. Brit. Om. Cl. 41 p. 8. Nyt navn for Turdus malabari- 
cus Gm. 

Beskrivelse: $ dyb græsgrøn. Pandeplet guldgul gående over i det 
grønne på issen. Kind og strube fløjelssort, strubeplet dog turkisblå i 
randen nærmest hyazintblå; vingefjer grønne med livligere grønne kan¬ 
ter (inderfanen sortbrun). Halen grøn, iris brun, næb sort, ben blågrå. 
200 mm. 

$ Pande grønlig, sorte hageplet mindre, ligeledes skægstriben. 

Lever i middelhøj skov med tynd bevoksning; her hopper den behæn¬ 
digt fra den ene tynde gren til den næste under en svag trillende fløj¬ 
ten. 

Udbredelse: Indien. 

Har nu og da været indført siden 1897, og i begyndelsen af dette år¬ 
hundrede var den ikke sjælden i Tyskland - også her i landet har vi 
flere gange set den. 

22. CEYLON BLADFUGL. 

Chloropsis aurifrons insularis Whistler & Kinnear 1932. 

Chloropsis aurifrons insularis Whistler & Kinnear 1932. Journal Bom- 
bay Nat. Hist. Soc. 35 p. 732. Cotta near Colombo, Ceylon. 

Beskrivelse: Den ligner fuldstændig nr. 21, den foregående, og adskiller 
sig kun fra denne ved størrelsen. 

185 mm. 

Udbredelse: Travancore og Ceylon. 

23. BURMA GULPANDET BLADFUGL. 

Chloropsis aurifrons pridii Deignan 1946. 

Chloropsis aurifrons pridii Deignan 1946. Smiths. Misc. Coll. 108 (12) 
p. 2. Doi Angka, Nord-Siam. 

Beskrivelse: d Overside grøn; pandeplet rød, strubeplet stor lysende 
turkis- til hyazint-blå omkranset af en fløjelssort bred krans, der kun 
over kroområdet fortsætter i en klar gul kant, ellers går den direkte 
over i de grønne halssider, undertiden med en lidt lysere grønlig over¬ 
gang. Stor turkisblå skulderplet, sortbrune vingefjer, grøn hale. Lyse¬ 
grøn underside, sort næb, brun iris skiferfarvede ben. 

185 mm. 

$ næsten ingen pandeplet, svagere hageplet og mangler den gule kant 
om hagepletten. 

Opholder sig mest i trætoppene, livor den på grund af sine farver er 
godt beskyttet. 

Udbredelse: Syd-Burma, mod syd til Amherst, Karenni, nordlige Thai¬ 
land, nordlig og central Laos. 

24. CAMBODIA BLADFUGL. 

Chloropsis aurifrons inornata Klos s 1918. 

Chloropsis aurifrons inornata Kloss 1918. Ibis 198. Latbuakao and Koh- 
Lak, Siam. 

Beskrivelse: Er i alle farver blegere og mere udvisket og den bærer 

med disse dæmpede farver ikke sit navn forgæves - og nu er den vel 
også på det nærmeste udryddet. 

Ca. 185 mm. 

Udbredelse: Central- og Sydøst-Thaiiand, Cambodia og Cochinchina. 

25. ANNAM GULPANDET BLADFUGL. 

Chloropsis aurifrons incompta Deignan 1948. 

Chloropsis aurifrons incompta Deignan 1948. Proc. Biol. Soc. Washing¬ 
ton 61, p. 14. Between Dalat and Ban Methout, Syd-Annam. 

Beskrivelse: <J grøn med gyldengul kokarde i panden, hage og hoved¬ 
sider sort plet med blå tegninger, stor blå skulderplet. Grøn hale og 
vinge. 

$ mangler den sorte strubeplet. 

Ca. 180 mm. 

Udbredelse: Syd- og Central-Annam, sydlige Laos og Sydvest-Thailand. 

26. SUMATRA GULPANDET BLADFUGL. 

Chloropsis aurifrons media (Bonaparte) 1830. 

Phyllornis media Bonaparte 1850. Consp. Gen. Av I p. 396. Sumatra. 
Beskrivelse: Pande gyldengul, tøjler, under øjet, nederste del af øre¬ 
dækfjerene, hage og strube sort, skægstribe blå. Små vingedækfjer ver- 
digis-blå; vingefjer og overside af kroppen samt halen livlig grøn, un¬ 
derside lysere. 

$ afviger ved dæmpede farver og manglende pandeplet. 

185 mm. 

Forekommer i de skovklædte områder, hvor dens dækfarver er gode. 
Udbredelse: Sumatra. 

I Orangebuget Bladtugl C. hardwikei (27). - II Gulpandet Bladfugl 
C. aurifrons (20). - III Blåskægget Bladfugl C. cyanopogon (7). 
Gulhovedet Bladfugl C. icterocephala (14. 

Vævernes redebygning. 

Sådan set er det jo mærkeligt, at ikke mange flere beskæftiger sig med 
væverfuglene, for de er bestemt uhyre interessante, og mange af de 
overfladiske påstande om deres skadelige indflydelse på snart sagt alt 
og alle - trænger i høj grad til at blive bevist. 

Væverne er livlige og virksomme fugle, har de byggemateriale, så byg¬ 
ger de på livet løs. Her skal vi blot se på en af de mange vævere, som 
endnu til stadighed kommer her til landet, nemlig: 

BLODNÆBSVÆVEREN 
Quelea quelea quelea (L.) 



/ 

v u> 


Blodnæb s væver familien: 

1. Vestafrikansk Q. q. quelea - 2. Østafrikansk Q. q. aethiopica 
3. Sydafrikansk Q. q. lathami - 4. Russvæver Q. q. russi 
5. Rødhovedet væver Q. erythrops - 6. Kardinal væver Q. cardinalis 

Vi er tvunget til at trække en ganske bestemt art ud, for bygge- eller 
vævemetoden er højst forskellig hos de forskellige fugle, alene dette 
er emne til megen iagttagelse og interessant udforskning. Hvorfor nu 
netop sådan og hvorfor gør nu den anden art anderledes. 

Nogle bygger reder hæftede til tynde kviste over vandløb, andre i kolo¬ 
nier klods op af hinanden, nogle bygger helt runde reder, andre pære¬ 
formede og andre igen reder så lange som et gammeldags strømpe¬ 
skaft, nogle med sidevendt indgangshul, andre med et indgangshul helt 
i bunden af reden, nogle bygger et kort, andre et langt indgangsrør. 


J 



Hvorfor nu denne righoldige variation? 

Jo, det hænger sammen med biotopien - den givne livsmulighed - det 
lægger man ikke så meget mærke til på stedet, hvor fuglene er, men 
når vi får dem i voliererne, så ser vi forskellighederne. 

Og fugle, som ellers bygger ud over vand, må indrette sig på anden vis 
hvis der ikke er vand i nærheden, og er der slanger, som forøvrigt er 
vævernes værste fjende næst efter mennesket, så må der tages forbe¬ 
redelse, så ægrøveren eller ungetyven ikke både kan holde sig fast og 
få hovedet ind ad flyvehullet. 

Men også de forhåndenværende muligheder befordrer variationerne, 
er der træer eller kun krat, måske endog kun siv eller græs, er det 

træer med tykke grene eller tynde kviste - opretstående, vandrette el¬ 
ler hængende grene, alt dette og meget mere er brikker i en mosaik, 
fom det nok er en messe værd at studere. 

Blodnæbsvæveme, der optræder i millionvis i Afrika, så talrigt, at de 
tvinger endog tykke stammer til jorden, bygger som regel i træer med 
opretstående grene, og her vises 3 stadier af redebygningen. 

Kun $ bygger, hvis det ser ud som om at $ deltager, er det camou¬ 
flage - hun kan nemlig ikke knytte - ak ja, det er jo et kapitel helt 
for sig selv med s-knude, o-knude og m-knude - så det får vente. 



Fig. 1 kaldes »gaffel-vævningen« - fig. 2 »spejl-vævningen« og fig. 3 
den færdige rede. 

Men der kan godt være 20 reder eller vævninger som disse 3, inden 
reden er klar. 

Jeg skrev, at $ ikke byggede, og dog ses hun ofte, medens der bygges, 
og det er korrekt - hun skal jo bruge reden, derfor er det hende, der 
former reden indvendig, strammer lidt her og slækker lidt i den anden 
side, så reden bliver bekvem og rummelig. 

Af de øvrige reder laves ofte en eller flere han-reder, hvor hannen op¬ 
holder sig under rugningen - disse reder er meget åbne, således at 
eventuelle fjender let kan afsløres og der kan advares i tide. 

Enkelte Blodnæbs vævere bygger også reder med indgangshullet fra 
undersiden, men den her illustrerede, er den mest almindelige - og den 
bygges næsten altid, når vi har blodnæbs vævere i vore volierer - men 
prøv selv at se efter - selve efterforskningen er mere end halvdelen af 
vores hobby og absolut den morsomste. 

Må jeg lige til slut anføre, at vævere befinder sig bedst, når de er man¬ 
ge, 2 eller 3 er ofte farligt, så flyver de ofte for meget efter hinanden 
og det bliver ikke til noget med opdræt; er der mange, skændes de 
nok, men de slås aldrig for alvor. 

Jeg har haft mange hundrede vævere, men har aldrig haft en skambidt 
væver - og jeg tror ikke på skrønen om de åh så farlige vævere - de 
er langt bedre end deres rygte - prøv selv. Albrecht Møller . 


SPØRGEKASSEN 
Gode ven . 

Vil du venligst, hvis du har tid og der er plads i »Stuefuglene«, give 
oplysninger om følgende: 

1) Har den ruststrubede løbehøne været opdrættet i Danmark? 
Hvornår og af hvem? 

2) Hvor kan jeg finde en artikel om hvidbuget sisken? 

I foråret 1972 købte jeg hos Poul Madsen i Glostrup et par fugle, 
som han kaldte hvidbuget sisken. Efter en karantænetid blev de sat 
i friluftsvoliere, og de hvidbugede lå og rugede i en meget lille selv¬ 
bygget åben rede i en thuja, da jeg kom hjem fra ferie (3.-15./7.). 
Æggene er svagt blågrønne med brune pletter i den butte ende. 

De fik 4 unger, men glæden var kort, reden faldt ned og ungerne 
døde. De byggede igen en meget lille rede i en thuja, lagde 4 æg, 
og denne gang satte jeg en kanarierede fast i thujagrenene, så den 
oprindelige rede på den måde ikke kan falde ned, nu er der unger, 
men er det den hvidbugede sisken? Det er spørgsmålet. 

Jeg håber du kan hjælpe mig. E. H. i H. 

Til spørgsmål 1 kan vi svare, at opdræt er lykkedes hos Henriksen i 
Helsingør. De løbehøns, som i en stor friluftsvoliere foreløbig var be¬ 
stemt til holtentotta, er ved udstillingen i Helsingør blevet nøjere un¬ 
dersøgt og det blev fastslået, at det var en ruststrubet løbehøne, Tur - 
nix sylvatica lepurana, og dommerne rettede navnet i dommerbogen. 
Altså opdrættet 1970 af Egon og Henrik Henriksen, udstillet i Helsingør 
nr. 40, ærespræmie. 

Spørgsmål 2. Artikel i »Stuefuglene« 1971, 47. årg. side 36, omtaler et 
opdræt af Hvidbuget Sisken, Serinus dorsostriatus maculicollis. A-M. 

Hvorlænge ruger en Chinesisk Dværg Vagtel? J. P . /. i K. 

Den normale rugetid er 16 dage, men da det er en jordruger, kan det 
godt variere lidt, både på grund af fugtighed og forstyrrelser, men 
næppe over 17 dage. AM. 


Hvor står det, at man ikke må holde nordiske fugle under beskyttede 
forhold? S. R. i 7. 

Direkte står det faktisk ingen steder, og om nogen kan gøre én noget, 
hvis man holder dem, er nok tvivlsomt. 

Jagtloven forbyder dog, at man fanger dem, og handel med dem her i 
landet skal man nok afstå fra - men i Sverige ved jeg, at man kan 
købe dem, så er det jo bare om de kan fås legalt over grænsen, 
løvrigt er det et fuldstændig forkludret problem - og det bliver det jo 
let, når folk uden nogen som helst forudsætning giver sig til at rode 
med det. 

Hvis man havde lov til at handle med fastringede og i voliere opdræt¬ 
tede fugle, ville den utiltalende limfangst ophøre, fordi det ikke kunne 
betale sig og alle fugle ville blive holdt i store, åbne og lyse bure og 
volierer - i stedet for det, som foregår i dag. AM. 


Hvordan skal jeg klippe neglene på min Amazonpapegøje, den stikker, 
når den er på min arm? T. V. i R. 

Det er aldrig godt at begynde at klippe neglene på en papegøje, for så 
skal man blive ved. 

Nu kan det imidlertid være nødvendigt, hvis neglene er blevet så lan¬ 
ge, at fuglen hænger i og kan komme til at hænge sig selv. 

Jeg har selv en Ara, som har meget spidse negle og ser ofte mit eget 
blod, når jeg har bare arme, men det kunne aldrig falde mig ind at 
klippe fuglens negle og berøve den muligheden for at holde rigtig 
fast - jeg vil anbefale Dem at lade en anden med et sandpapir lige bry¬ 
de spidsen af fuglens negle. AM. 


ØKONOMISKE PROBLEMER 

Nu nærmer vi os den tid, hvor det nye kontingent skad fastsættes - og 
vd tæller på knapperne og budgetterer så det knager. 

I skal forstå, at vi ikke er nogen opsparingsforening - men vi skal jo, 
som alle andre i dette land svare enhver sit. 

Selv om vi har sparet hvor vi kunne og skåret ned hvor vi turde, så 
er der stadig så mange usikkerhedsmomenter, som vi er helt uden 
indflydelse på. 

Nu har postvæsenet atter forhøjet taksten, således at vi pr. kvartal til 
porto skal regne med kr. 2400,-. 

Men man kan også spare sig ihjel, og vi fortryder ikke vores udvidelse 
af »Stuefuglene«, og det er kun en misforståelse fra udlandet, som er 
skyld i, at der mangler farvetavler i dette nummer - men mon ikke 
det lykkes i september-nummeret. 

Nu lægger vi altså kortene på bordet, vi har aldrig haft noget at skjule 
og derfor, når udgifterne stadig stiger, hvad vi altså er uden indflydel¬ 
se på, så må indtægterne følge med - med andre ord, så må kontingen¬ 
tet sættes op, og det er det, vi ømmer os ved. 

Vi ved, at mange af vore trofaste medlemmer selv har store problemer 
med deres økonomi, og hver gang vi nødes til at forhøje, falder gamle 
venner fra - og det smerter os - for vi har ikke eet eneste medlem 
for meget - 

heller ikke Dem. 

Derfor beder vi Dem forstå vores nød og prøve at hjælpe os ved hur¬ 
tigt at indbetale, og måske er De også i stand til at skaffe os et nyt 
medlem i Deres vennekreds. 

Kontingentet OKTOBER 1975-SEPTEMBER 1976 bliver kroner 65,- - 
men indbetaler De beløbet på postgiro inden 15. september, slipper De 
med kr. 60,-. 

Og hvis foreninger samlet anmelder deres medlemmer således at vi 
har listen inden 15. september og pengene 15. oktober, nedsættes kon¬ 
tingentet yderligere til 

kr. 55,- pr. medlem. 

Er liste og beløb ikke rettidigt indsendt (eller der med kassereren er 
truffet anden aftale), slettes medlemmerne og rabatten bortfalder. 
Ønsker man så senere alligevel at modtage bladet »Stuefuglene«, koster 
det yderligere et gebyr på 

kr. 5,00 for ny anmeldelse til postvæsenet. 

ALTSÅ: 

Betaler foreningen samlet koster det kr. 55,00. 

Betaler enkelte medlemmer selv - men inden 15. september, er det 
kr. 60,00. 

Skal kontingentet opkræves, bliver det kr. 65,00, og der vil ikke tilgå 
foreningernes bestyrelser de sædvanlige skrivelser - 
det er for at spare. 

Men de øvrige fordele står stadig uforandrede ved magt fremover. 
Altså, hjælp Dem selv ved at hjælpe os og betal snarest kontingentet, 
så vi ikke skal tabe porto ved at udsende opkrævning forgæves. 
ALTSÅ: 

POSTGIRO 3 0013 85, F.F.F., Beatevej 23, 2500 Valby. 

Portoen er så kun 60 øre. 

Med venlig hilsen og tak 
F.F.F.s bestyrelse. 

SOMMERTUREN 

Søndag den 15. juni måtte vi aflyse, bortset fra bestyrelsen, som er 
tvangsindlagt, havde der 5. juni kun meldt sig 2 - ja to - medlemmer 
og så måtte vi desværre aflyse - måske er de store arrangementers tid 
forbi - mange fuglevenner nægter også kategorisk at modtage de stør¬ 
re selskaber - medens det går lettere med nogle enkelte stykker. Vi 
skal jo huske på, at helt uden risiko er det ikke at der tropper 30-40 
ikke altid lige hensynsfulde mennesker op ved volierer og i fuglehuse, 
og det er sket mange gange, at et hold æg eller et kuld unger, som der 
måske er arbejdet på i flere år, er gået til, så det er forståeligt, hvis 
man siger nej. 

Der er efterhånden også så mange der har bil og som rejser land og 
rige rundt i ferietiden, til sådanne er det ikke let at finde nye områder 
eller emner. 

Vi beklager, at denne tur, som vi mener at have tilrettelagt med både 
traditionel rute, et lærerigt privatbesøg - en overraskelse - og et pas¬ 
sende tilskud fra en af foreningens venner - men det synes altså ikke 
nok! A-M. 


Landsforeningen 

FORENINGEN FOR FUGLEVENNER 
Stiftet 1922 
POSTGIRO 300 1385 

Formand: J. L. Albrecht-Møller, Christen Koids allé 1, 2770 Kastrup. 
Telefon (01) 50 03 78. 

Næstfmd.: Mogens Behnke-Pedersen, Strandparksvej 24, 3., 2900 Hell. 
Telefon Hellerup 214. 

Kasserer: J. Ulriksfeldt, Beatevej 23, 2500 Valby. Tlf. (01) VA 7743. 
Sekretær: F. Nauta-Ridderstrøm, Kamhusene 28, 2.tv., 2500 Valby, 
Telefon (01) 30 46 71. 

Best.mdl.: Preben Liichow-Poulsen, Vårvej 3, 2770 Kastrup, (01)512615 
Suppl.: Ole Nielsen, Amesvej 20, 2700 Brønshøj, tlf. (01) 28 95 23. 

NÆSTE MØDE tirsdag den 12. august kl. 20 i Set. Andreasordenens 
selskabslokaler, Frederiksberg allé 11, hvor den kendte og dygtige op¬ 
drætter og fugleven Gunni Nielsen fra Nykøbing F. vil omdanne besty¬ 
relsesbordet til et veritabelt fuglekøkken. Her vil ihvertfald ingen be¬ 
høve at gå hjem med ubesvarede spørgsmål om foderet til vore fugle. 
Vel mødt! 

TIRSDAG DEN 9. SEPTEMBER hvor Svend A. West vil fortælle os 
om sine oplevelser på amerikaturen og om amerikanernes forhold til 
landets fuglebestand - og da mange af de dønninger, som vi på andre 
områder møder og lider under, netop starter i USA, så kan vi nok og¬ 
så forvente at gå hjem med udbytte denne aften. God fornøjelse! 

OKTOBER-MØDET skal lige pudses af, men det vil blive den helt sto¬ 
re oplevelse. Glæd Dem! 

FORENINGEN FOR STUEKULTURER - ASSENS 
9. august Akvariemøde hos Orup Larsen, Blomstervænget 10, Assens. 
23. august Fuglemøde hos Else Bjørgmose, Fåborgvej 119, Hårby. 

Alle møderne er fra kl. 14,00 til kl. 17,30 og der serveres kaffe som ko¬ 
ster 5,- pr. person (det er selvfølgelig frivilligt om man vil have kaffe) 
og alle er velkomne til disse lørdagsmøder. E . Hansen . 

HOLBÆK OG OMEGNS FUGLEFORENING 
Den nye bestyrelse ser således ud: 

Formand: Carl Olsen, Kalundborgvej 187, 4300 Holbæk. 

Næstfmd.: Peter Petersen, Ulstrup, 4560 Vig, tlf. (03) 41 55 75. 

Kasserer: Reidar Finseth, GI. Kirkevej 1, 4300 Holbæk, tlf. (03) 43 34 48. 
Sekretær: Ole Saltoft Christiansen, Vald. Sejrsvej 35, 4300 Holbæk, 
tlf. (03) 43 08 90. 

Bestmdl.: Jørgen Madsen, Munkholmvej 205, 4300 Holbæk. 

Bisidder: Kaj Westergård Jensen, Nattergalevej 8, 4300 Holbæk, 
tlf. (03) 43 13 35. 

Bisidder: Per Skougaard, Rasmus Hansensvej 17, Svinninge. 
STUEKULTUR KØGE 

Efter generalforsamling fik bestyrelsen følgende sammensætning: 
Formand: Viggo Rasmussen, Nørregade 73, Køge - 65 10 55. 

Næstfmd.: Jørgen Hansen, Egøjevej, Vedskølle - 67 42 83. 

Kasserer: Jørgen Hansen, Engblommevej 7, Køge - 65 63 99. 

Sekretær: Knud Petersen, Vinkelvej 19, Rødvig - 70 61 17. 

Best.mdl.: Jørgen Eilasson, Parkvej 37, Køge - 65 58 61. 

- : Orla Jensen, Tordenskjoldsgade 8, Køge - 65 79 84. 

- : Per Nielsen, Torndalsvej 18, Køge - 65 83 92. 

Fastlagt udstilling er på Køge Gymnasium i dagene 24., 25. og 26. ok¬ 
tober. Knud Petersen . 

FUGLEVENNERNE I AARHUS 

Ved den årlige generalforsamling hos Fuglevennerne i Aarhus kom be¬ 
styrelsen til at se ud som følger: 

Formand: Steffen Brandt Christensen, H. C. Andersensvej 28, 

8230 Aabyhøj, tlf. (06) 15 0132. 

Næstfmd.: Freddy Andersen, Hedemansgade 10, 8100 Aarhus C., 
tlf. (06) 93 61 19 mellem 16,30-17,30. 

Kasserer: Freddy Jensen, Viborgvej 893, Lading, 8471 Sabro. 

Sekr.: Hans Lund, Røddikvej 29, 8464 Galten, tlf. (06) 94 33 89. 
Best.mdl.: Henning H. Jacobsen, Korsvej 6, 8530 Hjortshøj, (06) 999516 

- : Knud Jensen, Ormslevvej 257, Stautrup, 8160 Viby J. (06) 28 17 28. 
Kontaktmand: Hans Lund, Røddikvej 29, 8464 Galten, tlf. (06) 94 33 89. 

MEDLEMMERS KØB, SALG OG BYTTE 

Læg venligst 1 krone i frimærker sammen med Deres fremtidige annon¬ 
ce til denne rubrik - og så skal de tilsendes redaktøren inden d. 15. 
i måneden. 

Sælges eller byttes: 2,2 rødplettede cubaparakitter, 2,2 Stanley, 1,1 ka- 
tharina. 

Købes eller tages i bytte: Blommehovedet, spring- og gedeparakitter 
eller andre gode parakitter (ikke splendid). Svarporto. 

H. Tarnow, Lidemarksvej 30 A, 4681 Herfølge. 

Sælges: 0,1 rosella, 2,2 sangparakitter, 1,2 turkis. 

John Carlsen, tlf. (09) 96 51 06. 

Sælges: 2 stk. rosenhovedet dvp., 1 stk. kanarievinget parakit, eller 
byttes med 1,0 mohrenkopf eller 1,1 conure (ikke rødbuget). 

John Jensen, Sdr. Skovgyde 201, 5370 Mesinge, tlf. (09) 34 13 82. 

Sælges: 1,1 rosella, avlspar, 1,1 halsbåndsparakit, 2,2 elegant, 1,1 turkis. 
Bent Mathiasen, Vibekevej 18, 5250 Fruens Bøge, tlf. (09) 17 06 39. 

Købes: 2,0 fischers dværgpapegøjer, helst fra 73 eller 74. 

Sælges: 1,1 gule sangparakitter 74, 1,2 rødh. gouldsamadiner 73, 74. 

S. Sørensen, Ølgod Planteskole, 6870 Ølgod, tlf. (05) 24 45 10, træffes 
bedst mellem kl. 19 og 20. 

Sælges: 1,0 pennant, 1,1 gedeparakit. 

Evt. bytte med 0,1 blå rosella. 

7. Christensen, tlf. (03) 69 34 36. 

Sælges: 1,1 rosella fra 73. 

7. Christensen, tlf. (03) 69 34 36. 

Sælges: 0,1 bourks, 1,1 diamantduer, 1,1 hvide zebrafinker, 1,1 hvide ris¬ 
fugle, 3 nymfeunger lige udfløjet, bliver nemt tamme, en rødhovedet 
dværgpapegøje, vistnok en han, 1,1 rosenhovedet dværgpapegøjer, en 
blå dværgpapegøje, han el. hun?, 1,1 Agapomis personata med gul arve¬ 
lighed, ikke et par. 

I. Fuglstrup , Drosselvej 5, 2000 København F., tlf. Godthåb 3757 Vega. 

Købes: 3,0 stålpletduer eller byttes med garanterede hunner. 

Køb af andre tropeduer har også interesse. 

P. Stenbæksgaard, Baldersvej 28, 3000 Helsingør, tlf. (03) 21 88 98 efter 
16,30. 

Sælges: 15 yngleklare undulater 10 kr. stk., en stuevoliere med 32 in¬ 
teressante tropefugle, sælges helst samlet, 700 kr. samt en del årgange 
af Stuefuglene. 

Holger Madsen, Tømmerupvej 249, 2791 Dragør, tlf. (01) 53 30 23. 

Sælges: 1,2 sangparakitter. 

E. Søgaard Madsen, Hillerødvej 127, 3300 Frederiksværk, tlf. (03) 349367 

Sælges: Kinesiske vagtler, alm., sølv og isabelfarvet. Hvide og brogede 
europæiske vagtler samt regnvagtler sælges billigt ved køb af flere par. 
Keld Jensen, Abels Allé 28, 5250 Fruens Bøge, tlf. (09) 17 28 27. 

Sælges: 2,3 ceres stk. 75 kr., 4 stk. kassebure 80x40x35 cm med metal¬ 
bakke - samlet kr. 150. 

John Nymann, (01) 67 29 42. 

Sælges: 3,3 rødh. gouldsamadiner. 

G. Andersen, Vinkelvej 6, 4573 Højby Sj., tlf. (03) 42 2109. 

Sælges: Et par gedeparakitter med 2 unger fra foråret. 

Paul Rødvig, Strandbyvej 8, 8240 Risskov, tlf. (06) 17 73 56. 

Byttes: 1,0 stor gultoppet kakadue, ca. 4 år gammel, pragtfuld fjerbe- 
klædning, simpelthen den flotteste og sundeste fugl af sin art i Dan¬ 
mark. I bytte ønskes en blå og gul ara (Ara ararauna). Araen skal ab¬ 
solut være 100% sund og fejlfri. 

Sælges: 1,1 turkisparakitter kun 190 kr., hvide, isabelle zebrafinker og 
mågefinker kun 9 kr. stk., 1,1 gulbrystet astrild kr. 25. 

J. Bouhadana, Frederiksvej 23 3.tv., 2000 København F., tlf. (01) 46 95 10 
efter kl. 17,00. 

Sælges' 1,1 turkis (74), 2,1 turkis (75), 0,2 gule kanarier (75), 1,1 hart- 
laub, 1,0 sommerfuglefinke, 0,1 isabel dværgvagtel, 1,1 hvid zebrafinke, 
1,1 mågefinke, 0,1 ædelsanger, 1 stk. helenaastrild, Evt. bytte. 

W. Gram, Kærmark 50, 2650 Hvidovre, tlf. (01) 47 08 56. 

Sælges: 1,1 Stanley 3 år, 0,1 blå rosella 1 år. 

Arne Hansen, Frederikssund, tlf. (03) 31 46 70. 

Sælges eller hyttes: 4 stk. amerikanske vandhøns, Porphyrula martini- 
ca, 1,0 gråhovedet dværgpapegøje, 0,2 blå rosella 74. 

Købes: 0,2 pennants rød, 10, blå rosella, 1,0 rødh. gouldsamadine. 

E. Lysgaard, Bøgevej 12, Abild 6270 Tønder, tlf. (04) 72 39 06. 

Købes: Purpurkronfinker, orangeblåfinker, 1,0 rødhovedet frøknækker 
(Pirenestes sanguineus), 1,1 brunslrubet klerkefinker (Sporophila mi¬ 
nuta telasco), 0,1 Morellets klerkefinke. Kan evt. afhentes. 

Flemming Barslund, Østre Boulevard 29, 4930 Maribo, tlf. (03) 88 16 87. 

Ønskes: »Cage Birds« vol. 117 nr. 3020, 3021 & 3022 januar 1960. 

F. Nauta-Ridderstrøm, (01) 30 46 71. 

Købes eller byttes med andre fugle: 1,0 springparakit, 0,1 citronparakit, 
0,1 Dybowsky dråbeastrild, 0,1 brunstrubet klerkefinke, 1,0 hvidstrubet 
klerkefinke, 0,1 himalaya sisken. 

Gunni Nielsen, »Mosehuset«, Elmevej 5, Sy s tof te, 4800 Nykøbing F. tlf. 
(03) 86 80 41. 

Sælges: Spidshalede bæltefinker 3,1 ca. 1 år gamle. Ynglebur, velholdt 
76x70x39. 

Ove Hammarberg Pedersen, Nygårdsterrasseme 249c, 3520 Farum. 
Byttes: Haves - ubeslægtede fischer dv.p. 75. 

Ønskes - Sorthoved-, rosenhoved dv.p. samt sodbrunhoved fra 74-75, 
også mutationer. 

E. Kamp, Sandstumpvej 38, 8500 Grenå. 

Ønskes: 0,1 pennant, grøn art samt blå, hvide og gule dværgpapegøjer. 
Sælges: Undulater af eng. type med DUK ring i farverne grå, grågrøn, 
lysegrøn, mørkegrøn, himmelblå, kobolt samt australsk brogede og 
isabeller. Fuglene sælges for 50-75 kr. stk. 

IV. Johansen, Wesselsvej 14, 7500 Holstebro, tlf. (07) 42 07 08. 


TROPEHUSET HOLBÆK 

Grlesbleu, Bjergastrild, Magellansisken, Peruv., Stillids, Spidsh., 
Korth. Maskebæltefinker, Rød Kronfinke, 

Blå Rosella, Perlenymfer, Spurvepap., Alexanderp., Congop. 
Hvide nymfer, Kalifornisk Topvagtel, Hvide Jap. Vagtler 
Regnvagtel m. m. 

Tropehuset, Markedsplads 10, (03)430485 


Hønse-, kyllinge-, 
kanin- og duefoder 
brevduefoder 


Tørvestrøelse 

Kunstgødning 

Plænegræs 

Brændsel 


Ring tU 
VALBY 1239 


FUGLEFRØ 


A. Larsens Foderstofforretning 

Valby Langgade 219A Giro 25707 





ta'dejlige farvebilleder 
på Kodacolor film 


VALBY 



DYREHANDEL 

Stort udvalg i 

TROPEFUGLE 

PARAKITTER 

PAPEGØJER 


Egen import, derfor det største udvalg til laveste 
priser. Forlang prisliste. 

Valby Langgade 26 - 2500 Valby 
Tlf. (01) 469339 

























C&ø nuxrkø itl os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOwrrzvEj n - fasan 7022 


Volierer i samlesæt 
Galvaniserede 10 mm rund jerns- 
rammer påsat punktsvej set net 
med Vixl” masker: 

Siderammer 97,5x180 cm kr. 52,00 
Lågerammer 97,5x180 cm kr. 88,00 
Tagrammer 97,5x195 cm kr. 53,00 
Tagrammer 97,5 x 97,5 cm kr. 28,00 
Levering pr. efterkrav. - Rekvirer brochure med monteringsvejledning 

DANSK TRÅDVAREINDUSTRI 

Bred - 5492 Vissenbjerg - Tlf. (09) 471004 


Punktsvejset volierenet 
1 m brede ruller a 30,5 m. 
Vi"xl” masker, tråd nr. 18. 
kr. 335,00 

Ved køb af 3 ruller -s- 5% 
Ved køb af 5 ruller -h 10% 
Alle priser er excl. moms. 


BRDR. LUTZHØFTs EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grundl. 1869 . Import af fuglefrø 


Harzerblanding. 

Tropeblanding. 

Undulatblanding... 
Papegøjeblanding .. 

Parakitblanding. 

Turteldueblanding... 

Vagtelblanding. 

Vildfugleblanding... 

Canariefrø. 

Hampefrø. 

Solsikke, stribet... ... 

Solsikke, sort. 

Solsikke, mixed. 

Valmuefrø, blåt. 


Hirse, gul. 

Hirse, hvid. 

Hirse, rød . 

Hirse, senegal. 

Hirse, mohar. 

Hirse, japan. 

Hirse, niger. 

Kolbehirse. 

Fugleryps nr. 1. 

Raps, sort. 

Uafskallet ris. 

Hvidgranfrø. 

Tidselfrø udsolgt p. t. 
Afskallet fodergræs ... 


Ordrer på 50 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 




















Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. (01) 58 60 82 
Detail og en gros 

Ny prisliste 

Forsendes overalt i landet 
Kvantumsrabat 


Mest velassorterede 
lager i Danmark 

Vi kan nævne: 

6 sorter solsikke 
8 sorter hirse 
store og små tyroler- 
nødder 

11 forsk, blandinger 
Alt er veirenset 

_ J 




htefarfundlingfcrDinmark yfi 

H0L6ER MATTHIESSEN, Wj 
Ovtraadcnowi Vandd-^ '/ 1 , 
^benhavn K. // 


i-OKI-bbb giver bed ns 
yngleresultaterog holder 
ungerne i god jbrm og det er 
hvad hverfuglehofdertfnsker. 


Brug derfor fra i dag 


gul pakning 


Holger Matthiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun en gros 


Spørg efter vore varer hos 
Deres leverandør 

